ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशातील कोविड-19 च्या स्थितीचा आढावा घेण्यासाठी केंद्रीय आरोग्य मंत्री डॉ मनसुख मांडविया यांच्या अध्यक्षतेखाली उच्चस्तरीय बैठक
देखरेख आणि जीनोम सिक्वेन्सिंगवर लक्ष केंद्रित करण्यासाठी आणि हॉस्पिटलायझेशनचे निरीक्षण करण्यासाठी अधिकाऱ्यांना दिले निर्देश
पात्र लोकसंख्येची चाचणी आणि कोविड-19 च्या लसीकरणाला गती देण्यासाठी आग्रह
नवी दिल्ली, 23 जून 2022
काही राज्यांमध्ये कोविड-19 च्या वाढत्या प्रकरणांच्या पार्श्वभूमीवर केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज प्रमुख तज्ज्ञ आणि अधिकाऱ्यांची नवी दिल्लीत बैठक घेतली. आरोग्य आणि कुटुंब कल्याण राज्यमंत्री डॉ. भारती पवार आणि नीती आयोगाचे सदस्य डॉ. व्ही के पॉल या बैठकीला उपस्थित होते.
कोविड प्रकरणांमधील वाढीविषयी जागतिक परिस्थिती आणि देशातील कोविडची स्थिती यावर आरोग्य आणि कुटुंबकल्याण मंत्रालयाचे सह सचिव लव अग्रवाल यांनी तपशीलवार सादरीकरण केले. यामध्ये कोविड-19 प्रकरणांच्या ट्रेंडचे सादरीकरण आणि विश्लेषणाचा समावेश होता. दैनंदिन आणि सक्रिय प्रकरणे, मृत्यू, चाचणी स्थितीसह राज्यवार साप्ताहिक चाचण्या प्रति दशलक्ष, साप्ताहिक चाचण्यांमध्ये RT-PCR चा वाटा; जीनोम सिक्वेन्सिंग आणि लसीकरण स्थिती याविषयी त्यांनी सविस्तर माहिती दिली.
अधिक रुग्णसंख्या आढळणाऱ्या जिल्ह्यांवर लक्ष केंद्रित करण्याची आणि वेळेवर संसर्गाचा प्रसार तपासण्यासाठी आणि त्यावर नियंत्रण ठेवण्यासाठी पुरेशा चाचण्या  आणि प्रभावी कोविड-19 देखरेख ठेवण्याची गरज यावर मांडविया यांनी भर दिला. कोणत्याही संभाव्य उत्परिवर्तनावर देखरेख ठेवण्याचे आणि संपूर्ण जीनोम सिक्वेन्सिंग  वर लक्ष केंद्रित करण्याचे निर्देश त्यांनी अधिका-यांना दिले. कोविड19 आणि SARI/ILI प्रकरणांमुळे हॉस्पिटलायझेशनचे निरीक्षण करण्याचे आदेशही त्यांनी दिले.
उच्च प्रकरणांची नोंद करणाऱ्या जिल्ह्यांमध्ये वर्धक मात्रेसह लसीकरणाचा वेग वाढवण्याचे त्यांनी आवाहन केले. लसीच्या पुरेशा मात्रा उपलब्ध असल्याने, पात्र आणि असुरक्षित गटांमध्ये लसीकरणाला गती देण्यावर लक्ष केंद्रित करताना लसीचा अपव्यय होऊ नये याची काळजा घ्या अशा सूचनाही त्यांनी दिल्या.
S.Kulkarni/P.Jambhekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
आरोग्य आणि कुटुंब कल्याण मंत्रालय
रोगमुक्त होणाऱ्या रुग्णांच्या संख्या वाढीबरोबरच, बरे होणाऱ्या रुग्णांची भारतातील एकूण संख्या 21 लाखांवर पोहोचली
रोगमुक्तीचा दर आणखी सुधारत – आज जवळपास 74% पर्यंत
बाधितांच्या संख्येपेक्षा रोगमुक्तांची संख्या तिपटीहून जास्त
नवी दिल्ली, 20 ऑगस्ट 2020
रुग्ण रुग्णालये वा गृह विलगीकरणातून  मुक्त होण्याबरोबरच भारताचा कोविड-19 रोगमुक्तीची संख्या आज जवळपास 21 लाखांपर्यंत पोहोचली. वैद्यकीय चाचण्यांना अग्रक्रम, संसर्गाचा माग काढण्यात वेग आणि योग्य औषधोपचार यांची परिणामकारक अंमलबजावणी यामुळे हे शक्य झाले. आरोग्य व्यवस्थेतील उपचार पद्धती यामध्ये सौम्य ऑक्सिजन पुरवठा, रुग्णालये व ICU मधे कुशल वैद्यकिय व्यावसायिक आणि सुधारित रुग्णवाहिका सेवा यामुळे अपेक्षेनुसार सुधारित परिणाम मिळाले.
गेल्या 24 तासात 58,794 जणांच्या रोगमुक्तीसोबतच, भारतातील कोविड-19च्या रुग्णांच्या रोगमुक्तीचा दर 74%  पर्यंत पोचला. यावरून गेल्या काही महिन्यात रुग्णांचा बरे होण्याचा दर सतत गतीने वाढत आहे हे लक्षात येते.
भारताने 14 लाख  रोगमुक्तांची संख्या नोंदवली आहे, जी अजून बाधित असलेल्यांच्या  संख्येहून कितीतरी जास्त आहे. रोगमुक्तांची ही विक्रमी संख्या देशातील वास्तविक रुग्णांची संख्या कमी झाल्याची खात्री दर्शवते. म्हणजेच आता बाधित असलेल्यांची एकूण संख्या कमी होऊन एकूण बाधित झालेल्यांच्या संख्येच्या 24.19% एवढीच आहे.
वैद्यकीय चाचण्यांमधून आजाराची निश्चिती, देखरेख आणि संसर्ग-संपर्काचा माग काढणे याशिवाय कोविड-19च्या रुग्णांवर वेळच्यावेळी योग्य उपचार यामुळे जागतीक सरासरीच्या तुलनेत मृत्यूदर खाली आलाच, एवढेच नव्हे तर तो सातत्याने कमी कमी होत जात आहे, . याशिवाय जीवरक्षक प्रणालीवर असणाऱ्या बाधित केसेसचे प्रमाणही कमी आहे.
तांत्रिक बाबी, सूचना आणि सल्ले या कोविड-19 संबधीत सर्व सत्य आणि अद्ययावत माहितीसाठी कृपया नियमितपणे https://www.mohfw.gov.in/ आणि MoHFW_INDIA इथे भेट द्या.
कोविड-19शी संबधीत तंत्रज्ञानविषयक आपल्या शंका आपण technicalquery.covid19[at]gov[dot]in ला पाठवू शकता आणि इतर शंका ncov2019[at]gov[dot]in आणि @CovidIndiaSeva इथे विचारू शकता .
कोविड-19 बद्दलच्या कोणत्याही शंका आपण आरोग्य आणि कुटुंबकल्याण मंत्रालय हेल्पलाईन क्रमांक +91-11-23978046 किंवा 1075 . राज्ये आणि केंद्रशासित प्रदेश यांचे कोविड-19 साठीच्या क्रमांकांची यादी https://www.mohfw.gov.in/pdf/coronvavirushelplinenumber.pdf येथे उपलब्ध आहे.M.Chopade/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
जी-20 सांस्कृतिक कार्य गटाच्या बैठकीत, जी-20 सदस्य देश, अतिथी देश आणि आंतरराष्ट्रीय संस्थांमध्ये, चार मुख्य संकल्पनांविषयी सर्वसहमती : गोविंद मोहन, सांस्कृतिक कार्य सचिव
नवी दिल्ली, 24 फेब्रुवारी 2023
जी-20 च्या पहिल्या सांस्कृतिक कार्य गटाच्या बैठकीच्या तिसऱ्या आणि चौथ्या सत्रांचे आयोजन आज खजुराहो इथल्या, महाराजा छत्रसाल संमेलन केंद्रात करण्यात आले होते.यावेळी, या गटाच्या कार्यपद्धतीविषयी तसेच, या बैठकीचे ज्ञान-भागीदार, युनेस्कोविषयीचे सादरीकरण यावेळी करण्यात आले. या बैठकीच्या सांगता समारंभात बोलतांना सांस्कृतिक कार्य सचिव गोविंद मोहन म्हणाले की भारताच्या जी-20 अध्यक्षतेखालील, सांस्कृतिक कार्यगटाची पहिली बैठक आज संपली. या बैठकीत, भारताने निश्चित केलेल्या प्राधान्यांनुसार, चार महत्वाच्या सत्रामध्ये भरीव चर्चा करण्यात आली,असे त्यांनी सांगितले. या बैठकीसाठी भारताने चार मुख्य संकल्पना मांडल्या होत्या. यात, सांस्कृतिक संपत्तीचे संरक्षण आणि पुनर्स्थापन, शाश्वत भविष्याच्या आजच्या वारशाचे संवर्धन, सांस्कृतिक आणि सृजनशील उद्योगांना प्रोत्साहन आणि सृजनशील अर्थव्यवस्था आणि चौथे, संस्कृतीचे संरक्षण आणि प्रोत्साहन करण्यासाठी डिजिटल तंत्रज्ञानाचा उपयोग.
या दोन दिवसीय विचारमंथनात G-20 सदस्य देश, अतिथी देश आणि बैठकीत भाग घेतलेल्या आंतरराष्ट्रीय संस्थांमध्ये, हे सगळे विषय जोरकसपणे पुढे न्यावेत यावर एकमत झाले. भारताच्या प्रस्तावाला सर्व देशांनी पाठिंबा दिला, असेही त्यांनी सांगितले.
या विषयातील तज्ज्ञांनी आता पुढच्या वेबिनारद्वारे सूक्ष्म-स्तरीय तपशीलांवर काम करावे, जेणेकरून ऑगस्टपर्यंत आम्ही नवीन उपक्रमाची घोषणा करू शकू आणि त्याआधारे काही अभिनव मार्ग काढता येईल, असे या बैठकीत ठरल्याचे गोविंद मोहन यांनी सांगितले. या परिषदेदरम्यान, इंग्लंड, मॉरिशस, जपान, सिंगापूर, अमेरिका यासह अनेक देशांशी भारताच्या झालेल्या बैठकीत द्विपक्षीय चर्चाही झाली, असे मोहन यांनी सांगितले.
संध्याकाळी, जी-20 च्या प्रतिनिधींनी खजुराहो इथल्या आदिवर्त आदिवासी आणि लोककला संग्रहालयालाही भेट दिली.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
माहिती आणि प्रसारण मंत्रालय
सीआयआय बिग पिक्चर शिखर परिषदेच्या समारोप सत्रात माहिती आणि प्रसारण सचिवांनी मांडलेले महत्त्वाचे मुद्दे
नवी दिल्ली, 18 नोव्हेंबर 2021
- माध्यमे आणि करमणूक क्षेत्राचा विकास साधारणपणे अर्थव्यवस्थेपेक्षा अधिक वेगाने व्हायला हवा कारण माध्यमे आणि करमणूक क्षेत्र हे अर्थव्यवस्थेचे एक आघाडीचे क्षेत्र आहे आणि ते अर्थव्यवस्थेवर अवलंबून नाही.
- माध्यमे आणि करमणूक क्षेत्राने 100 अब्ज डॉलर्स मूल्याची बाजारपेठ बनण्याचे लक्ष्य ठेवले पाहिजे. या क्षेत्राला उज्ज्वल भविष्य आहे.
- जोपर्यंत आशय सामग्री कायद्याच्या कक्षेत आहे, तोपर्यंत सरकार कोणत्याही आशय सामग्रीचे समर्थन करण्यास तयार आहे आणि त्यावर कोणतीही मर्यादा असू नये . या वचनबद्धतेचे पालन करण्याचा मंत्रालय प्रयत्न करत आहे.
- सरकारचा सहभाग मर्यादित ठेवत आहे .
- चित्रपटगृहे उभारण्याबाबतचे कायदे खूप जुने आहेत आणि छायाचित्रण कायद्याच्या वेळी तयार केले होते. सरकार राज्यांना या प्राचीन कायद्यांबाबत पुनर्विचार करण्यास सांगेल.
- पायरसी विरोधी चळवळीला सरकारचा पाठिंबा आहे. पायरसी हे एक संकट असून त्यासाठी सर्व स्तरांवर कठोर कारवाईची आवश्यकता आहे. छायाचित्रण कायद्याच्या मसुद्यात पायरसीत सहभागी असणाऱ्यांवर कठोर कारवाईची शिफारस करण्यात आली आहे. सरकार आता सीआयआय सोबत डिजिटल माध्यमातील पायरसीवरील त्यांच्या प्रस्तावांवर काम करण्यास इच्छुक आहे.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
पंतप्रधान कार्यालय
पंतप्रधान नरेंद्र मोदी आणि ऑस्ट्रेलियन पंतप्रधानांचे भारतासाठी विशेष व्यापार दूत टोनी ॲबॉट यांच्यात बैठक
नवी दिल्ली, 5 ऑगस्ट 2021
पंतप्रधान नरेंद्र मोदी यांनी आज ऑस्ट्रेलियाचे माजी पंतप्रधान टोनी ॲबॉट यांची भेट घेतली. ते 2-6 ऑगस्ट 2021 दरम्यान भारताच्या दौऱ्यावर असून ऑस्ट्रेलियाच्या पंतप्रधानांचे विशेष व्यापार दूत म्हणून आले आहेत.
दोन्ही नेत्यांनी भारत-ऑस्ट्रेलिया व्यापक धोरणात्मक भागीदारीची पूर्ण क्षमता साध्य करण्यासाठी द्विपक्षीय व्यापार, गुंतवणूक आणि आर्थिक सहकार्य अधिक मजबूत करण्याच्या उपायांवर चर्चा केली.
भारत आणि ऑस्ट्रेलिया यांच्यातले वाढलेले आर्थिक सहकार्य दोन्ही देशांना कोविड -19 महामारीमुळे उद्भवलेल्या आर्थिक आव्हानांना अधिक चांगल्या प्रकारे सामोरे जाण्यास मदत करेल आणि त्यांना एक स्थिर, सुरक्षित आणि समृद्ध हिंद -प्रशांत क्षेत्राचे सामायिक स्वप्न साकारण्यास मदत करेल यावर त्यांनी भर दिला.
अलिकडच्या काळात भारत-ऑस्ट्रेलिया संबंध वृद्धिंगत झाल्याबद्दल पंतप्रधान मोदींनी समाधान व्यक्त केले आणि या प्रवासात पंतप्रधान मॉरिसन आणि माजी पंतप्रधान ॲबॉट यांच्या महत्त्वपूर्ण योगदानाची प्रशंसा केली.
पंतप्रधानांनी गेल्या वर्षी पंतप्रधान मॉरिसन यांच्यासोबत झालेल्या आभासी शिखर परिषदेची आठवण सांगितली आणि परिस्थिती सुधारल्यावर भारतात पंतप्रधान मॉरिसन यांचे स्वागत करण्याच्या आपल्या इच्छेचा पुनरुच्चार केला.
4 जून 2020 रोजी पंतप्रधान मोदी आणि ऑस्ट्रेलियन पंतप्रधान स्कॉट मॉरिसन यांच्यात झालेल्या लीडर व्हर्च्युअल शिखर परिषदेत, द्विपक्षीय संबंध व्यापक धोरणात्मक भागीदारीत रूपांतरित करण्यात आले होते. या अंतर्गत भारत आणि ऑस्ट्रेलिया यांनी परस्पर फायद्यासाठी विस्तारित व्यापार आणि गुंतवणूकीच्या प्रवाहाला प्रोत्साहन देण्यासाठी वचनबद्ध राहून द्विपक्षीय व्यापक आर्थिक सहकार्य करारात  पुन्हा सामील होण्याचा निर्णय घेतला होता. टोनी ॲबॉट यांची सध्याची भेट या सामायिक महत्त्वाकांक्षेचे प्रतिबिंब आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी आणि केनियाचे माजी पंतप्रधान महामहीम रायला अमोलो ओडिंगा यांच्यात बैठक
पंतप्रधान नरेंद्र मोदी यांनी सध्या खाजगी भेटीवर भारतात आलेले केनियाचे माजी पंतप्रधान महामहीम रायला अमोलो ओडिंगा यांची भेट घेतली. दोन्ही नेत्यांमध्ये अनेक दशकांपासून मैत्रीपूर्ण वैयक्तिक संबंध आहेत.
सुमारे साडेतीन वर्षांनंतर ओडिंगा यांना भेटू शकल्याबद्दल पंतप्रधान मोदी यांनी आनंद व्यक्त केला. 2008 पासून भारत आणि केनिया या दोन्ही देशांमध्ये ओडिंगा यांच्याशी अनेकदा झालेल्या भेटीची तसेच 2009 आणि 2012 मध्ये व्हायब्रंट गुजरात शिखर परिषदेला त्यांनी दिलेल्या पाठिंब्याची आठवण पंतप्रधानांनी सांगितली.
दोन्ही नेत्यांनी परस्पर हिताच्या इतर मुद्द्यांवरही चर्चा केली. भारत-केनिया संबंध अधिक दृढ करण्यासाठी वचनबद्ध असल्याचे पंतप्रधानांनी सांगितले.
पंतप्रधान मोदी यांनी ओडिंगा यांना त्यांच्या उत्तम आरोग्यासाठी आणि भविष्यातील उपक्रमांसाठी शुभेच्छाही दिल्या.
पंतप्रधान कार्यालय
17 व्या भारतीय सहकारी महासंमेलनाला पंतप्रधान करणार संबोधित
'अमृत काळ -गतिमान भारतासाठी सहकारातून समृद्धी', ही महासंमेलनाची संकल्पना
पंतप्रधान नरेंद्र मोदी 1 जुलै रोजी आंतरराष्ट्रीय सहकार दिनानिमित्त नवी दिल्ली येथे प्रगती मैदानावर आयोजित 17 व्या भारतीय सहकारी महासंमेलनाला संबोधित करणार आहेत.
“सहकारातून समृद्धी” या पंतप्रधानांच्या संकल्पनेपासून प्रेरणा घेऊन, सरकार देशातील सहकार चळवळीला चालना देण्यासाठी सातत्याने पावले उचलत आहे. या प्रयत्नांना बळ देण्यासाठी सरकारने स्वतंत्र सहकार मंत्रालयाची निर्मिती केली. या कार्यक्रमात पंतप्रधानांचा सहभाग हे या दिशेने टाकलेले आणखी एक पाऊल आहे.
दिनांक 1-2 जुलै, 2023 रोजी 17 व्या भारतीय सहकारी महासंमेलनाचे आयोजन करण्यात आले आहे. सहकारी चळवळीतील विविध कल जाणून चर्चा करणे, सर्वोत्तम पद्धतींचे सादरीकरण, चळवळीतील आव्हानांवर चर्चा आणि भारतातील सहकारी चळवळीच्या विकासासाठी भविष्यातील धोरणात्मक योजनेची आखणी, ही या महासंमेलनाची उद्दिष्टे आहेत. या महासंमेलनात “अमृत काळ : गतिमान भारतासाठी सहकारातून समृद्धी ” या मुख्य संकल्पनेवर सात तांत्रिक सत्रे असतील. यामध्ये प्राथमिक स्तरापासून ते राष्ट्रीय स्तरापर्यंतच्या सहकारी संस्था, आंतरराष्ट्रीय सहकारी संस्थांचे प्रतिनिधी, आंतरराष्ट्रीय सहकार आघाडीचे प्रतिनिधी, मंत्रालये, विद्यापीठे, नामवंत संस्थांचे प्रतिनिधी यांच्यासह 3600 हून अधिक संबंधित सहभागी होतील.
अर्थ मंत्रालय
सरकारी रोख 2019 ची परतफेड
नवी दिल्ली, 17 जुलै 2019
पराक्राम्य लिखित अधिनियम 1981 च्या अंतर्गत 10.03 टक्के सरकारी रोखे द्वारे शिल्लक थकबाकीची परतफेड 9 ऑगस्ट 2019 ला होणार आहे. त्यावरील तारखेवर व्याज दिले जाणार नाही. काही राज्य सरकारांनी 9 ऑगस्टला सुट्टी जाहीर केल्यास कर्जाची परतफेड त्या राज्यात आधीच्या कामकाजाच्य दिवशी केली जाईल.
B.Gokhale/S.Kakade/P.Kor
(Visitor Counter : 57
पंतप्रधान कार्यालय
पंडित जसराज सांस्कृतिक प्रतिष्ठानच्या उद्घाटन समारंभाला पंतप्रधानांनी केले संबोधित
"संगीत हे असे एक माध्यम आहे जे आपल्याला आपल्या सांसारिक कर्तव्यांची जाणीव करून देते आणि ते आपल्याला सांसारिक सीमा ओलांडण्यास मदत करते"
"योग दिनाच्या अनुभवाने सूचित केले आहे की जगासाठी हा भारतीय वारसा लाभदायक ठरला आहे आणि भारतीय संगीतामध्येही मानवी अंतर्मनाला स्पर्श करण्याची क्षमता आहे"
“जगातील प्रत्येक व्यक्तीला भारतीय संगीताबद्दल जाणून घेण्याचा, शिकण्याचा आणि लाभ घेण्याचा अधिकार आहे. हे पवित्र कार्य पूर्ण करणे ही आपली जबाबदारी आहे”
“आजच्या युगात तंत्रज्ञानाचा प्रभाव सर्वव्यापी असताना संगीत क्षेत्रातही तंत्रज्ञान आणि माहिती तंत्रज्ञान क्रांती व्हायला हवी”
"आज आपण काशीसारखी कला आणि संस्कृती केंद्रे पुनरुज्जीवित करत आहोत"
नवी दिल्ली, 28 जानेवारी 2022
पंतप्रधान नरेंद्र मोदी यांनी भारतीय शास्त्रीय संगीतातील आदरणीय व्यक्तिमत्व पंडित जसराज यांच्या जयंतीनिमित्त त्यांना श्रद्धांजली वाहिली. पंतप्रधानांनी पंडित जसराज यांच्या संगीतातील अमर उर्जेबद्दल सांगितले आणि त्यांचा गौरवशाली वारसा जिवंत ठेवल्याबद्दल दुर्गा जसराज आणि पंडित शारंग देव यांची प्रशंसा केली. पंडित जसराज सांस्कृतिक प्रतिष्ठानच्या उद्घाटन समारंभात व्हिडिओ कॉन्फरन्सिंगद्वारे पंतप्रधान बोलत होते.
भारतीय संगीत परंपरेतील ऋषीमुनींनी दिलेल्या अगाध ज्ञानाचा पंतप्रधानांनी उल्लेख केला. मोदी म्हणाले की ब्रह्मांड संचालित करणारी शक्ती नाद रूप असून हा ऊर्जेचा प्रवाह जाणून घेण्याचे सामर्थ्यच भारतीय शास्त्रीय संगीत परंपरेला असाधारण बनवते.
"संगीत हे असे एक माध्यम आहे जे आपल्याला आपल्या सांसारिक कर्तव्यांची जाणीव करून देते आणि ते आपल्याला सांसारिक सीमा ओलांडण्यास मदत करते" असे पंतप्रधान म्हणाले.
भारतातील कला आणि संस्कृतीचा समृद्ध वारसा जतन करण्याच्या ध्येयाबद्दल पंतप्रधानांनी पंडित जसराज सांस्कृतिक प्रतिष्ठानची प्रशंसा केली. त्यांनी प्रतिष्ठानला तंत्रज्ञानाच्या या युगातील दोन प्रमुख बाबींवर लक्ष केंद्रित करायला सांगितले. ते म्हणाले की, जागतिकीकरणाच्या या युगात भारतीय संगीताने आपली ओळख निर्माण केली पाहिजे. ते म्हणाले की, योग दिनाच्या अनुभवाने सूचित केले आहे की जगासाठी हा भारतीय वारसा लाभदायक ठरला आहे आणि भारतीय संगीतामध्येही मानवी अंतर्मनाला स्पर्श करण्याची क्षमता आहे . “जगातील प्रत्येक व्यक्तीला भारतीय संगीताबद्दल जाणून घेण्याचा, शिकण्याचा आणि लाभ घेण्याचा अधिकार आहे. हे पवित्र कार्य पूर्ण करणे ही आपली जबाबदारी आहे,” असे ते म्हणाले.
दुसरे म्हणजे, आजच्या युगात जेंव्हा तंत्रज्ञानाचा प्रभाव सर्वव्यापी असताना संगीत क्षेत्रातही तंत्रज्ञान आणि माहिती तंत्रज्ञान क्रांती व्हायला हवी, असे पंतप्रधान म्हणाले. त्यांनी भारतीय वाद्ये आणि परंपरांवर आधारित केवळ संगीताला समर्पित स्टार्टअप्स निर्माण करण्याचे आवाहन केले.
काशीसारख्या संस्कृती आणि कला केंद्रांच्या पुनरुज्जीवनाशी संबंधित अलिकडच्या प्रयत्नांचाही त्यांनी उल्लेख केला. पंतप्रधान म्हणाले की, पर्यावरण संरक्षण आणि निसर्गावरील प्रेमाच्या माध्यमातून भारताने जगाला सुरक्षित भविष्याचा मार्ग दाखवला आहे. “वारसा आणि विकासाच्या भारताच्या या प्रवासात ‘सर्वांच्या प्रयत्नांची जोड मिळायला हवी असे आवाहन त्यांनी केले.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
‘महिला, दिव्यांग व्यक्ती आणि ज्येष्ठ नागरिक मतदारांचा निवडणूकीतील सहभाग वाढवणे: सर्वोत्तम पद्धती आणि नवीन उपक्रमांची देवाणघेवाण’ या विषयावर भारतीय निवडणूक आयोग करणार वेबिनारचे आयोजन
नवी दिल्ली, 25 नोव्हेंबर 2021
जागतिक निवडणूक आयोगांची संघटना  ही जगभरातील निवडणूक व्यवस्थापन संस्थांची  सर्वात मोठी संघटना आहे. यात 117 ईएमबी हे सदस्य आणि सहयोगी सदस्य म्हणून 16 प्रादेशिक संघटना/संस्था आहेत. भारतीय निवडणूक आयोग 3 सप्टेंबर 2019 पासून तीन वर्षांच्या कालावधीसाठी ए-डब्ल्यूईबीचा अध्यक्ष आहे. ए-डब्ल्यूईबीच्या अध्यक्षपदाची दोन वर्षे पूर्ण झाल्याच्या निमित्ताने, भारतीय निवडणूक आयोगाने, उदया म्हणजेच 26 नोव्हेंबर 2021 रोजी 'महिला, दिव्यांग व्यक्ती आणि ज्येष्ठ नागरिक मतदारांचा निवडणूकीतील सहभाग वाढवणे: सर्वोत्तम पद्धती आणि नवीन उपक्रमांची देवाणघेवाण ' या संकल्पनेवर आधारित आंतरराष्ट्रीय वेबिनारचे आयोजन केले आहे.
भारतासह, बांगलादेश, भूतान, कंबोडिया, इथिओपिया, फिजी, जॉर्जिया, कझाकस्तान, कोरिया प्रजासत्ताक, लायबेरिया, मलावी, मॉरिशस, मंगोलिया, फिलीपिन्स, रोमानिया, रशिया, साओ टोम आणि प्रिंसिपे, सोलोमन द्वीपसमूह, आफ्रिका, श्रीलंका, सुरीनाम, तैवान, उझबेकिस्तान, येमेन आणि झांबिया या जगातील 24 देशांतील जवळपास शंभर प्रतिनिधी आणि 4 आंतरराष्ट्रीय संस्था - आंतरराष्ट्रीय  आयडीईए, आंतरराष्ट्रीय निवडणूक प्रणाली संस्था , जागतिक निवडणूक मंडळ संघटना  आणि युरोपीय निवडणूक केन्द्र  या वेबिनार मध्ये सहभागी होणार आहेत.
उझबेकिस्तानचे राजदूत आणि फिजी, मालदीव, मॉरिशस येथील उच्चायुक्तांसह जवळपास 20 मुत्सद्दी देखील वेबिनारमध्ये सहभागी होणार आहेत.
महिला, दिव्यांग व्यक्ती आणि ज्येष्ठ नागरिक मतदार यांचा निवडणूकीतील सहभाग वाढविण्यासाठी सहभागी ईएमबी आणि संस्थांद्वारे त्यांनी स्वीकारलेल्या सर्वोत्तम पद्धती आणि उपाययोजना यावर वेबिनारमधे सादरीकरणे केली जातील.
पहिल्या सत्रात भारताचे मुख्य निवडणूक आयुक्त सुशील चंद्रा आणि मॉरिशसचे निवडणूक आयुक्त महामहीम मोहम्मद इरफान अब्दुल रहमान, आणि बांगलादेशचे मुख्य निवडणूक आयुक्त के.एम. नुरुल हुदा सह-अध्यक्षपद भूषवतील.
ए-डब्ल्यूईबी इंडिया जर्नल ऑफ इलेक्शन्स याचा ऑक्टोबर 2021चा अंक; ऑक्टोबर 2021 चा ‘व्हॉइस इंटरनॅशनल’ मासिकाचा अंक आणि ‘निवडणुकांमध्ये महिला, दिव्यांग व्यक्ती आणि ज्येष्ठ नागरिक मतदारांचा सहभाग’ या विषयावर प्रकाशन ही तीन प्रकाशने वेबिनारमध्ये प्रकाशित केली जातील.
तसेच,वेबिनारमध्ये महिला, पीडब्ल्यूडी आणि ज्येष्ठ नागरिकांसाठीच्या सुविधा आणि सहभागावरील आंतरराष्ट्रीय चित्रफितीच्या सादरीकरणाचे अनावरण केले जाईल.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
नौवहन मंत्रालय
केंद्रीय मंत्री श्री सर्बानंद सोनोवाल यांनी मुंबई पोर्ट ट्रस्टला भेट देत प्रकल्पांचा घेतला आढावा
मुंबई, 3 सप्टेंबर 2021
केंद्रीय मंत्री श्री सर्बानंद सोनोवाल यांनी मुंबई पोर्ट ट्रस्टला भेट देऊन प्रकल्पांचा आढावा घेतला. देशांतर्गत पर्यटकांना गोव्याला जाण्यासाठी क्रूझ सेवा देणाऱ्या मुंबई पोर्ट ट्रस्टच्या देशांतर्गत क्रूझ टर्मिनलवरील पायाभूत सुविधा आणि आगामी प्रकल्पांचा आढावा घेतला.
22 एमएमटीपी क्षमतेच्या दृष्टीने सर्व प्रमुख बंदरांमधील सर्वात मोठा तेलाचा धक्का असलेल्या आणि पूर्णपणे भरलेल्या सुएझ मॅक्सच्या जहाजांना आणि अंशतः भरलेल्या व्हीएलसीसी म्हणजेच सर्वात मोठ्या क्रूड वाहकाला पुरवठा करणाऱ्या नव्याने बांधलेल्या 5 व्या तेल धक्क्याच्या प्रमुख वैशिष्ट्यांबाबत अध्यक्ष राजीव जलोटा यांनी माहिती दिली.हा प्रकल्प पूर्ण झाला असून या प्रकल्पाचे राष्ट्रार्पण अद्याप बाकी आहे.
बंदरामध्ये प्रस्तावित आणि चालू असलेल्या इतर प्रकल्पांबाबतही मंत्र्यांना माहिती देण्यात आली. पाचव्या तेलाच्या धक्क्याच्या बांधकामामुळे दुहेरी हाताळणी टाळल्यामुळे आतापर्यंत राष्ट्रीय तिजोरीत 200 कोटी रुपयांची बचत झाली आहे, बीपीसीएल आणि एचपीसीएलच्या कार्यकारी संचालकांनी ही माहिती दिली.
श्री सोनोवाल यांनी मुंबई पोर्ट ट्रस्टच्या प्रयत्नांचे विशेषतः मुंबई मेट्रो बोगद्याच्या उत्खनन साहित्याचा वापर करून भराव घालण्यासाठीच्या प्रयत्नांची प्रशंसा केली.त्यांनी 5 व्या तेल धक्क्यावर असलेल्या 'नॉर्डॅक मून' सुएझ मॅक्स टँकरला भेट दिली आणि जहाजाच्या चालकाशी संवाद साधला. त्यांनी देशांतर्गत क्रूझ टर्मिनल, ऑफशोर कंटेनर टर्मिनल, लॉक गेट, ड्राय डॉक आणि मुंबई आंतरराष्ट्रीय क्रूझ टर्मिनललाही भेट दिली.त्यानंतर, त्यांनी सर्व विभागप्रमुख आणि संबंधितांसोबत बैठक घेतली.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
रस्ते वाहतूक आणि महामार्ग मंत्रालय
अतिवृष्टीमुळे राष्ट्रीय महामार्गांच्या परीसंचालनावर परिणाम करणाऱ्या समस्यांवर लक्ष ठेवण्यासाठी नियंत्रण कक्षाची स्थापना
नवी दिल्ली, 28 जून 2023
मान्सून सुरू झाल्याच्या पार्श्वभूमीवर रस्ते वाहतूक आणि महामार्ग मंत्रालयाने  एक नियंत्रण कक्ष स्थापन केला आहे. हा नियंत्रण कक्ष संपूर्ण पावसाळ्यात चोवीस तास कार्यरत असेल .
देशातील राष्ट्रीय महामार्गांच्या परीचालनावर अतिवृष्टीमुळे उद्भवणाऱ्या समस्या, उदा., वाहतूक विस्कळीत होणे, खराब दृश्यमानता आणि खड्ड्यांमुळे होणारे अपघात, पाणी साचणे, रस्त्यावरील अडथळे आणि दरडी कोसळणे, इत्यादी समस्यांवर लक्ष ठेवण्यासाठी हा नियंत्रण कक्ष स्थापन करण्यात आला आहे.
नियंत्रण कक्षाच्या कर्तव्यतत्परतेसाठी समर्पित चमू तैनात करण्यात आले आहेत जेणेकरून सार्वजनिक तसेच सरकारी संस्थांकडून आलेले कॉल प्राप्त करणे आणि राष्ट्रीय महामार्गांच्या परीसंचालनाशी संबंधित पावसाळ्याशी संबंधित घटनांसाठी इलेक्ट्रॉनिक मीडिया प्लॅटफॉर्मवर देखरेख समाविष्ट आहे. राष्ट्रीय महामार्गावरील अडथळे किंवा नुकसानीशी संबंधित समस्यांचे जलद निराकरण करण्यासाठी रस्ते वाहतूक आणि महामार्ग मंत्रालय , राष्ट्रीय महामार्ग प्राधिकरण  आणि राष्ट्रीय महामार्ग आणि संरचना विकास कार्यालय यांच्या संबंधित प्रादेशिक अधिकाऱ्यांशी समन्वय साधणे नियंत्रण कक्षातील चमूंना बंधनकारक करण्यात आले आहे.N.Chitale/S.Pargaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
माहिती आणि प्रसारण मंत्रालय
लहान असतांना प्रश्न विचारण्यासाठी ‘लहान’ ,मोठे झाल्यावर प्रश्न विचारण्यासाठी ‘मोठे’ : पांढरा चिवडा चित्रपटाचे दिग्दर्शक हिमांशू सिंग
‘मुलांमधली निरागसता जपायला हवी आणि ती तशीच असू द्यायला हवी.’
पणजी, 23 जानेवारी 2021
“एक मूल म्हणून जेव्हा आपल्या मनात अनेक प्रश्न असतात, आणि आपण ते मोठ्यांन विचारतो, त्यावेळी आपल्याला असे सांगितले जाते की याचे उत्तरं ऐकण्यासाठी आपण खूप लहान आहोत, आणि नंतर जेव्हा आपण मोठे होतो, त्यावेळी, आपल्याला प्रश्न पडले तर असे म्हटले जाते की एवढे मोठे असूनही इतक्या सोप्या प्रश्नांची उत्तरे का माहित नाही. अशाप्रकारे, समाजच ठरवत असतो की आपण कोणत्या वयात लहान आहोत आणि केव्हा मोठे, आणि त्यांच्या अपेक्षांअनुरूप आपण केव्हा कसे वागायचे हे ही समाजच ठरवतो.” समाजातील या विसंगतीवर मार्मिकपणे भाष्य करणारा, दिग्दर्शक हिमांशू सिंग यांचा चित्रपट ‘पांढरा चिवडा’ 51 व्या इफ्फिच्या इंडियन पॅनोरमा विभागात बिगर फिचर फिल्म गटात काल दाखवला गेला.
या चित्रपटाच्या संकल्पनेविषयी सांगतांना,सिंग म्हणाले की हा चित्रपट सात वर्षांच्या विठूची कथा सांगतो, ज्याला मृत्यूविषयी अनेक प्रश्न पडले आहेत. मात्र आज आपल्या समाजात आपण बघतो, मृत्यू आणि संभोग या विषयांवर मोकळेपणाने अगदी क्वचित बोलले जाते.
एका घट्ट बांधलेल्या चौकटीतल्या ग्रामीण कुटुंबातल्या विठूला एका विशिष्ट चवीची गोडी लागते, जी त्याच्याही साठी नवलाची गोष्ट असते. हळूहळू ही चव विष्णूचे सर्व भावविश्व व्यापून टाकते, त्याचे कुतूहलही वाढू लागते. या चित्रपटात मग विठूचा या चवीसाठीचा शोध सुरु होतो. या प्रवासात अनेक अनपेक्षित वळणे लागतात, ज्यातून विठूला आयुष्यभर पुरतील असे धडे मिळतात.
मुलांची निरागसता, त्यांचे भावविश्व जपायला हवे, असे सिंग म्हणतात. पांढरा चिवडा या चित्रपटातून आम्हाला ही निरागसता जपण्याचा संदेश द्यायचा आहे. ते लहान असतांना आपण त्यांना रागावतो, हुसकून लावतो, मात्र त्यामुळे जेव्हा ही मुले मोठी होतात, तेव्हा त्यांच्या प्रश्नाची उत्तरे शोधण्याइतके धैर्य त्यांच्यात विकसित झालेले नसते.
मुलांना नीट प्रश्न विचारणे आणी त्याची उत्तरे देण्याची पद्धत कशी सुरु करता येईल, असे विचारले असता, “मोठ्यांविषयीचा आदर आणि प्रश्न विचारण्याची वृती यातला फरक आपण समजून घ्यायला हवा, जेव्हा एखादे मूल प्रश्न विचारते तेव्हा, ते निरागसपणे विचारत असते, त्याला त्याच्या प्रश्नांची उत्तरे मिळायला हवीत.”
एफटीआयआय मधले आमचे टीव्ही दिग्दर्शन विभागप्रमुख मिलिंद दामले यांच्याकडून आम्हाला ही कथा मिळाली, आणि मग आम्ही मित्रांनी मिळून यावर चित्रपट बनवण्याचा निर्णय घेतला. दामले सरांनीच या चित्रपटाची निर्मिती केली आहे, असे त्यांनी सांगितले.
या चित्रपटाला किड सिनेमा आंतरराष्ट्रीय चित्रपट महोत्सवात प्रतिष्ठेचा ब्राँझ एलिफंट पुरस्कार 2020 मिळाला आहे.
कोविड महामारीच्या काळातही इफ्फीचे आयोजन केल्याबद्दल, सिंग यांनी आयोजकांचे आभार मानले. इफ्फिमध्ये आपल्या चित्रपटाला रसिकांचा चांगला प्रतिसाद मिळाला असे त्यांनी सांगितले.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216